**OBECNÉ ZASTUPITEĽSTVO V KRTOVCIACH**

–––––––––––––––––––––––––––––––––––––––––––––––––––––––––––––––––––––––––––

 **Z á p i s n i c a č. 12/ 2020**

z riadneho zasadanie obecného zastupiteľstva v Krtovciach, ktoré sa konalo

 dňa 18. marca 2021

 o 17.00 hod. v zasadačke obecného úradu v Krtovciach

V Krtovciach dňa 18.03.2021

 **Z á p i s n i c a  č. 12/2020**

Z  **12.** zasadnutia Obecného zastupiteľstva v Krtovciach, konaného dňa 18.03.2021 o 17.00 hod. v zasadačke obecného úradu v Krtovciach.

-==============================================================-=

Prítomní poslanci: Ing. Mária Zaťková, Peter Bubla, Jozef Bahelka, Juraj Chromý, Ing.

 Ing. Rastislav Jánoš

Ospravedlnení: 0

Hlavný kontrolór obce : Ing. arch. Oto Hodál

Starosta obce : Juraj Oravec

Ďalší prítomní: Eva Chochulová

**Program**:

1. **Otvorenie a schválenie programu**
2. **Voľba návrhovej komisie, určenie overovateľov a zapisovateľky zápisnice**
3. **Kontrola plnenia uznesení zo 7.12.2020**
4. **Protokol o zaradení nehmotného a hmotného majetku do používania č. 01/2020 a 02/2020**
5. **Plnenie rozpočtu za rok 2020**
6. **Návrh úpravy rozpočtu – RO 01/2021**
7. **Organizačné opatrenia**
8. **Záver**

 **K bodu č. 1 - Otvorenie** **a schválenie programu**

Podľa zákona č. 369/1990 Z, § 30 ods .2 o Obecnom zriadení 12. zasadnutie obecného zastupiteľstva otvoril a viedol starosta obce Juraj Oravec. Privítal všetkých prítomných a skonštatoval, že rokovanie OZ je uznášania schopné, lebo sú prítomní všetci poslanci.

 Starostu obce oboznámil prítomných s návrhom programu, ktorý bol zverejnený na

 úradnej tabuli obce dňa 15.03.2020, spýtal sa poslancov, či má niekto k navrhovanému

 programu pripomienky.

 Poslanci nemali žiadne pripomienky k predloženému programu

 Starosta obce dal hlasovať za predložený program.

**Hlasovanie:**

**Za:** 5 (Menovite: Ing. Mária Zaťková, Ing. Rastislav Jánoš, Juraj Chromý, Peter Bubla, Jozef Bahelka

**Proti:** 0

**Zdržal sa:** 0

 **K bodu č. 2 – Voľba návrhovej komisie, určenie overovateľov a zapisovateľky zápisnice**

Za členov návrhovej komisie starosta navrhol zvoliť poslancov: Peter Bubla, Juraj Chromý, Jozefa Bahelka.

Za overovateľov zápisnice boli starostom obce určení poslanci: Ing. Mária Zaťková, Ing. Rastislav Jánoš

Za zapisovateľku určil starosta zamestnankyňu OcÚ: Evu Chochulovú

Starosta obce dal hlasovať.

**Hlasovanie:**

**Za:** 5 (Ing. Mária Zaťková, Ing. Rastislav Jánoš, Peter Bubla, Juraj Chromý, Jozef Bahelka)

**Proti: 0**

**Zdržal sa: 0**

**K bodu č. 3 – Kontrola plnenia uznesení zo 7.12.2020**

Starosta obce poveril zamestnankyňu OcÚ p. Evu Chochulovú prečítaním uznesení č. 51-61 z 11.riadneho zasadnutia OZ zo dňa 7.12.2020. Starosta zároveň konštatoval, že uznesenia OZ boli splnené

Poslanci nemali pripomienky k plneniu uznesení.

Obecné zastupiteľstvo vzalo kontrolu plnenia uznesení na vedomie.

Starosta obce dal hlasovať.

**Hlasovanie:**

**Za:** 5 (Ing. Mária Zaťková, Ing. Rastislav Jánoš, Peter Bubla, Juraj Chromý, Jozef Bahelka)

**Proti: 0**

**Zdržal sa: 0**

**K bodu č. 4. – Protokol o zaradení nehmotného a hmotného majetku do používania č. 01/2020 a 02/2020**

Ekonómka obce poslala poslancom „ Protokol o zaradení nehmotného a hmotného majetku do používania „ č. 01/2020 - zaradenie automobilu Volkswagen do používania a č. 02/2020 – zaradenie betónového oplotenia na cintoríne, elektronickou poštou na oboznámenie a pripomienkovanie.

Poslanci nemali pripomienky k protokolu.

Obecné zastupiteľstvo vzalo uvedený protokol na vedomie.

Starosta obce dal hlasovať.

**Hlasovanie:**

**Za:** 5 (Ing. Mária Zaťková, Ing. Rastislav Jánoš, Peter Bubla, Juraj Chromý, Jozef Bahelka)

**Proti: 0**

**Zdržal sa: 0**

**K bodu č. 5 – Plnenie rozpočtu za rok 2020**

 Ekonómka obce poslala poslancom „Rozpočet a plnenie rozpočtu za rok 2020“

 elektronickou poštou na oboznámenie a pripomienkovanie. Zároveň starosta obce poveril

 ekonómku stručným informovať poslancov o výsledku hospodárenia za rok 2020.

 Poslanci nemali pripomienky k plnenie rozpočtu za rok 2020

 Obecné zastupiteľstvo vzalo uvedenú správu na vedomie.

 **K bodu č. 6 – Návrh úpravy rozpočtu - RO č. 1/2021**

 Ekonómka obce oboznámila poslancov o žiadosti schváliť RO č. 1/2021 z dôvodu

 úpravy ekonomických klasifikácií , ktoré neboli zahrnuté v rozpočte na rok 2021.

 Poslanci nemali pripomienky k rozpočtovému opatreniu č. 1/2021.

 Obecné zastupiteľstvo vzalo uvedenú správu na vedomie.

 Starosta obce dal hlasovať za „ Rozpočtové opatrenie č. 1/2021

**Hlasovanie:**

**Za:** 5 (Ing. Mária Zaťková, Ing. Rastislav Jánoš, Peter Bubla, Juraj Chromý, Jozef Bahelka)

**Proti: 0**

**Zdržal sa: 0**

**K bodu č. 7. Organizačné opatrenia**

1. Rokovanie na ŠFRB v Bratislave

Starosta obce informoval poslancov o rokovaní na ŠFRB v Bratislava ohľadom možností financovania bytovky . Na rokovaní sa zúčastnili starosta obce Juraj Oravec, Ing. Rastislav Jánoš a ekonómka obce Eva Chochulová. Riaditeľ ekonomického úseku ŠFRB podrobne vysvetlil možnosti financovania a podmienky za akých je možné financovať výstavbu nájomných bytov v obci. Na rokovaní boli predložené 2 modely postupov a presné finančné krytie zo strany ŠFRB. Prvý model ráta s tým, že obec vlastní pozemok, nemá vybudované inžinierske siete ani príjazdovú cestu. Druhý model ráta s tým, že obec nevlastní pozemok, ale má prístup k napojeniu inžinierskych sietí. Obec pripraví podklady k obidvom modelom a zašle priamo riaditeľovi ekonomického úseku na kalkuláciu.

1. Zber opotrebovaných pneumatík

Poslanec Ing. Rastislav Jánoš navrhol, aby sa miestnym rozhlasom vyhlásil zber opotrebovaných pneumatík, nakoľko sa v obci aj pri domoch množia.

Poslanci nemali pripomienky a vzali uvedené informácie na vedomie.

**K bodu č. 8 – Záver**

Starosta obce poďakoval zúčastneným za účasť a ukončil obecné zastupiteľstvo o 19.30 hod.

V Krtovciach, 18.3.2021 -----------------------------

 Juraj O r a v e c

 starosta obce

Juraj Chromý: ...........................................

Jozef Bahelka: ..........................................

Zapisovateľka: ...........................................

Eva Chochulová